id en id en fr id id id id id ms ms ms id id id id ms en id en id id id id id id id ms id id id id en id en id id id id id id en en en fi id ms id en id ms id id id id id id id en id en en ms ms ms id io en en en en id id id id id id id ms id id en en en en en en it ru en ca ms ms en en id id id en en id id it it it ms en id en jv id eo id en fr en en it en it en it en en tl hu en en en id en ceb en en it ru en en en ms ms en en fr en fr en cs cs en cs cs da en da cs en en cs cs en
skip to main | skip to sidebar
Sepanjang Jun dan Julai ni kulat keluar setiap hari antara 2~6kg. Alhamdulillah. Peraih pon bertambah. Tu pon terpaksa agih2kan. Rasanya aku terpaksa out-source dari pengusaha kulat yang berdekatan untuk pasaran sekitar Bedong. Cuma masalahnya masa. Buat secara part time cukup mencabar - Pecut dari opis, packing, deliver, cuci beg, cuci bangsal, buat beg, sumbat kapas, cuci cap, susun beg, kukus beg... fuh! mau bebai kalau silap sikit. Takat la ni aku dan isteri yang buat. Bebudak.. depa kasi riuh rendah kat bangsal.
1. Seminggu aku mampu buat 240beg = 2 tong drum.
2. Benih yang perlukan 5 beg = 1 beg - 50 beg media
3. Aku suntik benih dalam semua beg, atas 3 troli kemudian susun atas rak.
4. Semestinya susun beg mengikut satu persatu troli. Biasanya 5 ruang rak diperlukan
5. Jika ada beg yang mesilium terhenti separuh jalan, maka 1 ruang rak tu akan hadapi masalah yang sama.
Masalah kedua, beg2 peram aku habis ditarik kapas bila aku mai bangsal esok pagi. Memola ingat tikus... pasang perangkap buh umpan baguih punya - kepala ikan, drum stick ayam, roti - sekoq pon tak kena. Pagi tadi jenuh aku tampong pakai masking tape. Aku suspect cicakman. Nanti aku pasang perangkap lain... jaga hang!
Dibawah gambaq progress pada bulan Oktober 2009. Tukang kayu dok ukuq nak pasang pagar keliling tanah aku.
Keadaan dalam rumah a.k.a bangsal sebelum dipasang rak kayu. Rumah bersaiz 20x40. Aku buat 4 partition. 2 partition untuk tarik kulat. 1 partition untuk peram. 1 partition lagi untuk bilik benih dan pejabat.
Posted by aharis at 12:00 AM 5 comments:
Sunday, June 6, 2010
Progress W1 Jun 2010 - Mesillum separuh beg
Dua minggu lepas progress kulat dihujung minggu terhenti sekejap. Aku ambik cuti rehat 2 hari sebagai penghargaan pada diri sendiri kerana dapat capai sasaran 240beg x 4minggu. Ianya penting sebagai pemagkin untuk buat beg lagi bulan depan. Tapi sebenarnya aku pi berehat sambil berlari - di Hatyai Marathon.
Jadi minggu ni tak dapat kukus beg. Tak cukup beg untuk muat dalam 2 tong drum. Setakat la ni cuma satu tong setengah aja. Alhamdulillah minggu ni boleh kata setiap hari hujan. Kulat pon meriah. Dengan 500 beg matang yang dibuka dapat la hasil sikit antara 1~1.7kg setiap hari untuk dijual pada peraih2 dan pengusaha kuih (dia buat kuih berinti-kan kulat).
Hujung minggu tadi ada kira2 700beg matang dah disusun pada bilik tuaian. Aku dah korek buang benih gandum dan tutup semula. Insyallah hari minggu (weekday) ni akan dibuka secara berkumpulan. Jika prestasi hujan seperti minggu lepas, diharap hasil kulat meningkat antara 2~2.5kg.
Buat masa la ni, aku terpaksa hantar hasil kulat selang-seli - Hari ni A+B dapat, esok C+D, lusa A+B, tulat C+D+E. Macam tu lar.. sementara nak tunggu beg matang baru.
Sambil dok kelas beg2 matang, ada satu group beg bertarikh 13/4 agak menghairankan. Daripada 250 cuma 40beg saja yang messilum kulat menurun sampai separuh beg saja. Ada sesetengah tu.. tak sampai suku beg pon, dah stop dah - tup2 naik kulat kat penutup. Ada sebarang pandangan?
Tapi batch sebelum dan selepas 13/4. Cantek. Alhamdulillah. Aku dapat 100% beg matang. Bahan campuran dan tempoh kukus tetap sama. Benih kulat pon dari pembekal yang sama.
Dalam dok belek2 batch 13/4 yang masalah, terperasan aku sebahagian fizikal beg kulat tu macam disedut buang angin. Plastik beg berkeredut macam hisap ais-kerim malaysia 2 kupang tuh.
Pandangan aku mungkin kapas disumbat dalam penutup peram agak padat sampai kulat tu tak boleh bernafas sehingga bekeredut beg plastik kulat.
Setakat la ni. Dah takat 13 batch dibenih. Peratus beg rosak cukup kecil - Mungkin rumah kulat baru - Hama dan kulat-kulapok belom bertandang lagi.
Beg terlalu banyak air
Gambar rumah dan tanah sebelum diubah-suai menjadi bangsal kulat. Diambil pada pertengahan 2009
Posted by aharis at 11:40 PM No comments:
Sunday, May 23, 2010
Intro dari Sg Lalang
Lama dah aku nak update blog it2tani ni. Tak sempat. Kalut dok setup bangsal dan pulun buat beg kulat sendiri. Sejak Disember 2009 aku dah start balik projek kulat ditanah aku sendirik. Antara Disember hingga Februari tukang kayu pulun buat bangsal dan modified rumah yang sediada masa aku beli tanah ni. Luas rumah cuma 20x40 lebih sikit. Kemudian aku tambah bangsal operasi 10x20 dan pagar zing keliling perenggan tanah.
Nanti aku taruh gambaq rumah dan bangsal. Kalau sempat aku akan update progress projek kulat beberapa bulan lepas (Mac, April dan May)
Petang ni baru selesai kukuih beg kulat batch 10. Satu batch ada 2 tong drum. Satu tong drum ada lebih kurang 120beg. Jadi setiap batch ada antara 240~250beg. Itu yang termampu aku buat dalam seminggu sebagai part-time. Pepagi aku masih lagi dok pi reja di opis. Setiap petang 5:30pm (Isnin~Jumaat), aku tukaq shift. Reja buat kulat plak, sampai 8pm~10pm.
La ni beg batch 1 (Beg 100% buatan sendiri) dah keluar hasil, tapi cuma 200beg aja. So 2~3 minggu ni aku niat sedekah aja. Bagi kat jiran2 dan kawan2. Aku belom jual hasil kulat lagi. Tapi bulan lepas aku ada jual 50beg matang kat kawan aku.
Sementara tunggu beg kukuih, aku tengok sebahagian beg batch 2~3 dah matang dah. Aku susun masuk dalam bilik tuai dan colek buang biji gandum. Manakala beg batch 1~2 aku buka semula penutup rehat berjumlah >250beg. Target aku minggu depan nak start tolak kat market.
Posted by aharis at 9:43 PM No comments:
Friday, January 16, 2009
Pi shopping minggu lepas beli barang2 dapur untuk stock sebulan di pasaraya Billion, Sungai Petani. Terjumpa paket snek kulat tiram kelabu yang dikeringkan. Terdapat 3-4 perasa. Aku beli yang perasa original dan dikepil bersama sample paket perasa kari secara percuma.
Dikeluaran oleh satu syarikat pengeluar kulat terbesar di Johor, snek ini masih kekalkan rupa asal kulat. Boleh nampak batang kulat yang putih dan kelopak kulat yang berwarna kelabu. Tektur kulat ini telah disedut keluar kandungan air dan ringan serta rapuh.
Rasanya.. emm ralit aku makan sambil tengok TV. Tup2 habih. Bagi aku perasa original lebih sedap berbanding perasa kari. Minggu depan mungkin pi cari perasa yang lain plak.
Posted by aharis at 7:06 PM No comments:
Kebelakangan ni banyak beg yang telah matang dan juga beg peram di serang kulat hijau. Kulat hijau ni mudah berjangkit. Jika satu beg kena.. sat ajer dia pi serang beg lain. Ingat "rumah putih" bleh serang "rumah hijau" balik, tapi rupanya rumah putih tewas - surrender.
Itu bagi beg dah matang (yang dah pi pungut hasil), yang hairan beg peram (tak pernah buka penutup) pun diserang kulat hijau. Macam gambaq dibawah. Secara asasnya mungkin faktor kebersihan telah diabaikan, tapi aku nak tau jugak dimana punca mai kulat hijau ni.
Setakat ini aku dapat rujuk dari slides bertajuk - "Pengurusan Perosak dan Penyakit Tanaman Cendawan" oleh MOhd Jali b. Atan daripada Jabatan Pertanian, Putrajaya. Salah satu point menarik perhatian "..kandungan karbohaidrat tinggi dalam campuran media".
Karbohaidrat ni mai dari mana?. Campuran beg ni cuma ada habuk kayu, dedak, kapor dan air.
Mesillium kulat tumbuh ditengah beg dan terus ke bawah. Diatas atau di penutup leher beg tiada tanda2 koloni mesillium. Beg peram ni memang tak pernah dibuka penutup sehingga tempoh matang. Heran aku pasai apa dia start kat tengah then turun kebawah. ..atau diserang hama?
Posted by aharis at 6:59 PM 1 comment:
Thursday, January 1, 2009
Lawatan Ahli Parlimen Merbok
Pada 30/12/08 jam 5.45 petang, Ahli Parlimen Merbok iaitu Dato’ Rashid Din telah melakukan kunjungan ke rumah Cendawan Bumi Kulat di Felda Teloi Timur. Tujuan utama lawatan beliau adalah untuk melihat perkembangan Projek Kulat Orang Kampung yang akan dilakukan secara usahasama diantara Bumi Kulat Enterprise (BKE) dengan Parlimen Merbok.
Beliau telah ditemani oleh pembantu peribadi serta rakan-rakan untuk melihat secara dekat proses penjagaan cendawan serta mendapat maklumat mengenai Cendawan. Disamping itu juga, beliau melahirkan rasa kagum apabila di maklumkan tentang aspek kebersihan yg menjadi keutamaan didalam bangsal iaitu ketika proses pembenihan sehinggalah ke penuaian.
Dato’ Rashid Din yang merupakan bekas Ketua Pegawai Eksekutif (CEO) MODENAS-EMOS telah memberikan beberapa cadangan untuk penambah-baikan serta idea-idea bagi mengembangkan perniagaan BKE.
BKE juga bebesar hati atas kunjungan tersebut dan berharap ia adalah merupakan perangsang untuk BKE bertambah maju dan berjaya dalam bidang yang diceburi.
Posted by aharis at 9:56 AM No comments:
Monday, December 22, 2008
Kaizen: Sticker a.k.a branding
Sticker/label untuk bungkusan kulat segar dah habih. Sebelum ni dah print kali ke 2. Yang memula buat, masa pengeluaran kulat pertama. Habih label print ke-2 ni, maknanya dah lebih dari 3000 paket kulat segar dah kami pasarankan. Cuma kat sticker tu, tak dak nombor siri saja :P
Sticker lama (biru) dan baru (hitam)
Masa terima label print ke-2, kami dok congkak.. sticker (yang kaler biru) ni jatuh rega sekupang (10sen) sekeping. Nak takat rega 1 set cap. Katakan sepaket kulat RM1.00, tolak kos sticker sekupang.. dah jadi 9kupang (90sen).
Tapi tak dinafikan label memain peranaan penting. Jika kita pentingkan kualiti dan perniagaan jangka panjang - sticker harus lekatkan. Mudah untuk orang kenali produk kita.
Kali ni aku rasa kena buat kaizen skit. Pi kedai alat-tulih cari sticker label. Dapat bersaiz 19mm x 50mm. 1 paket ada 10 helai dan setiap helai ada 24 sticker. So 1 paket ada 240 sticker. Rega? cuma RM2. Aku beli 5paket - RM10
Balik rumah aku guna technical drawing application Microsoft-Visio. Ukur dia punya measurement dan kedudukan sticker.. then paste-paste-paste. Kemudian masa print korbankan 2-3 helai sebagai testing. Masa tu adjust balik mana2 yang lari.
Dengan 5 paket berharga RM10 (5x10helaix24sticker) dapat lar 1200 keping sticker. Congak balik sekeping sticker cuma 0.0083sen saja. Berbanding 10sen sekeping yang kaler biru.
Bila buat kaizen untuk sesuatu, pasti ada kelebihan dan kelemahan. Selain daripada penurunan kos, sticker baru ni tidak kalis air (pengunaan kertas murah) dan tulisan cetakkan mudah terkeluar bila diguris. Sebabnya sticker ni dicetak penggunakan printer mono-laser yang menggunakan karbon sebagai toner. Tidak seperti printer laser-color.
Jadi untuk mengatasi masalah kalis air dan tulisan cetakkan mudah hakis, aku lekatkan sticker baru ni antara helaian paket plastik - Canteek..settle!
Posted by aharis at 9:28 AM No comments:
Subscribe to: Posts (Atom)
a: No.89, Taman Semeling Indah,
Subscribe in a reader
Hantar artikel ke email anda:
Free chat widget @ ShoutMix
Hubungi kami untuk harga terkini
Cendawan segar - 500g
Cendawan segar - 100g
Set: Stopper, neck dan cap
Hubungi kami untuk harga terkini
Grey Oyster Mushroom Industries